અમદાવાદના નરોડા સ્થિત પર્યાવરણ મંદિરમાં યોજાયેલા સમારંભમાં અમદાવાદ ઉપરાંત, સુરત, રાજકોટ, વડોદરા અને ગાંધીનગર સહિતના રાજ્યના અનેક શહેરોની કૉલેજોના આશરે 300થી વધુ વિદ્યાર્થીઓ તથા પ્રાધ્યાપકોથી ઓડિટોરીયમ છલોછલ ભરાઈ ગયું હતું. ડૉ. શેઠે આ પ્રસંગે જણાવ્યું હતું કે સુરત, રાજકોટ અને વડોદરામાં પ્રાદેશિક સ્ટાર્ટ અપ કેન્દ્રો શરૂ કરવામાં આવ્યા પછી આ વખતે ઈનોવેશન એવોર્ડમાં સક્રિય રસ લેનારા વિદ્યાર્થીઓની સંખ્યામાં વધારો થયો છે.